Percheziții în București, după ce președintele și cenzorii unei asociații de proprietari ar fi furat aproape 3 milioane de lei
Polițiștii din București au făcut, miercuri, șapte percheziții într-un dosar în care mai multe persoane, președinte sau cenzori ai unei asociații de proprietari, sunt suspectate că au creat un mecanism infracțional prin care au delapidat aproape 3 milioane de lei din veniturile asociației. Totodată, președintele acesteia ar fi cauzat un prejudiciu de aproape 89.000 de lei bugetului de stat, reprezentând impozit pe profit.